Foto: Reuters Donald Trampning prezidentlik saylovlaridagi g‘alabasi AQShning boshqa mamlakatlar bilan munosabatlarida yangi davrga start beradi. Trampning maslahatchisi Karter Peyj ana shunday bayonot bilan chiqdi. Dastlabki natijalarga ko‘ra, Tramp AQSh prezidentlik saylovlarida g‘alaba qozonishga muvaffaq bo‘ldi. "Bu yangi davr, AQSh boshqa mamlakatlar bilan munosabatlarini ijobiy tomonga o‘zgartiradi", - dedi Peyj RIA "Novosti"ga bergan xabarida. AQSh prezidentlik saylovlari 8 noyabrda ikki bosqichli tizimga asosan o‘tkazildi. Kongress 2017 yilning 6 yanvarida ovoz berish natijalarini rasman tasdiqlaydi. Yangi saylangan prezident 20 yanvardagi inaguratsiyada o‘z lavozimiga kirishadi.